CELEX: 52017PC0399
Language: da
Date: 2017-07-27
Title: Forslag til RÅDETS AFGØRELSE om den holdning, der skal indtages på Unionens vegne i Det Fælles Råd Cariforum-EU, der er nedsat i henhold til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, hvad angår udarbejdelsen af en liste over voldgiftsmænd

EUROPA-KOMMISSIONEN
            Bruxelles, den 27.7.2017
            COM(2017) 399 final
            2017/0177(NLE)
            Forslag til
            RÅDETS AFGØRELSE
            om den holdning, der skal indtages på Unionens vegne i Det Fælles Råd Cariforum-EU, der er nedsat i henhold til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, hvad angår udarbejdelsen af en liste over voldgiftsmænd 
            
               
         
         
            
               BEGRUNDELSE
            
            
               1.Forslagets genstand
            
            
               Nærværende forslag vedrører afgørelsen om den holdning, der skal indtages på Unionens vegne i Det Fælles Råd Cariforum-EU, der er nedsat i henhold til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, i forbindelse med den planlagte vedtagelse af en afgørelse om udarbejdelse af en liste over voldgiftsmænd.
            
            
               2.Baggrund for forslaget
            
            
               2.1.Den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side
            
            
               Den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side ("aftalen") har til formål at bidrage til at mindske og med tiden udrydde fattigdom gennem indgåelse af et handelspartnerskab, som er foreneligt med målet om bæredygtig udvikling, millenniumudviklingsmålene og Cotonouaftalen.
            
            
               Aftalen blev undertegnet den 15. oktober 2008 og har fundet midlertidig anvendelse siden den 29. december 2008.
            
            
               2.2.Det Fælles Råd Cariforum-EU
            
            
               Det Fælles Råd Cariforum-EU skal overordnet være ansvarligt for anvendelsen og gennemførelsen af denne aftale og overvåge, at målene i den opfyldes. Det mødes på ministerplan med regelmæssige mellemrum på ikke over to år. For at opfylde målene i denne aftale har det beføjelse til at træffe afgørelse i alle spørgsmål, der er omfattet af denne aftale. Afgørelserne er bindende for parterne og de undertegnende Cariforumlande, som træffer alle de nødvendige foranstaltninger for at gennemføre dem i overensstemmelse med hver parts og hvert undertegnende Cariforumlands egne regler.
            
            
               2.3.Det Fælles Råd Cariforum-EU's planlagte retsakt 
            
            
               På sit fjerde møde den 17. november 2017 skal Det Fælles Råd Cariforum-EU vedtage en afgørelse vedrørende udarbejdelsen af den i aftalens artikel 221, stk. 1, omhandlede liste over voldgiftsmænd ("den planlagte retsakt"). 
            
            
               Formålet med den planlagte retsakt er at udarbejde en liste over femten personer med specialiseret viden eller erfaringer inden for jura og international handel, som er villige til at fungere som voldgiftsmænd, jf. aftalens artikel 221, stk. 1. Dette tiltag er nødvendigt for at gennemføre bestemmelserne om tvistbilæggelse i aftalen.
            
            
               Den planlagte retsakt bliver bindende for parterne i overensstemmelse med aftalens artikel 221, som bestemmer: "Udvalget for Handel og Udvikling Cariforum-EU fastsætter senest 3 måneder efter påbegyndelsen af den midlertidige anvendelse af denne aftale en liste over 15 personer, som er villige og i stand til at fungere som voldgiftsmænd. Hver af parterne udvælger fem personer til at fungere som voldgiftsmænd. De to parter enes også om 5 personer, som ikke er statsborgere i nogen af parterne, og som skal fungere som formand for voldgiftspanelet. Udvalget for Handel og Udvikling Cariforum-EU sørger for, at listen altid er ajourført".
            
            
               3.Den holdning, der skal indtages på Den Europæiske Unions vegne
            
            
               Aftalens artikel 221, stk. 1, indeholder bestemmelser om udarbejdelse af en liste over femten personer med specialiseret viden eller erfaringer inden for jura og international handel, som er villige til at fungere som voldgiftsmænd. Hver part har udvalgt fem personer, og de to parter er også blevet enige om fem personer, som ikke er statsborgere i nogen af parterne, og som skal fungere som formand for voldgiftspanelet.
            
            
               Bilaget til vedlagte udkast til Rådets afgørelse og listen over voldgiftsmænd blev aftalt med Cariforum på det sjette møde i Udvalget for Handel og Udvikling, der fandt sted i Jamaica den 25. november 2016.
            
            
               Den holdning, der foreslås indtaget på Unionens vegne, tager sigte på at gøre den planlagte retsakt bindende.
            
            
               4.Retsgrundlag
            
            
               4.1.Proceduremæssigt retsgrundlag
            
         
         
            
               4.1.1.Principper
            
            
               I artikel 218, stk. 9, i traktaten om Den Europæiske Unions funktionsmåde (TEUF) bestemmer, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               4.1.2.Bestemmelsens anvendelse på den foreliggende sag
            
            
               Det Fælles Råd Cariforum-EU er et organ, der nedsættes ved aftalen.
            
            
               Den retsakt, som Det Fælles Råd Cariforum-EU skal vedtage, er en retsakt, der har retsvirkninger. Den planlagte retsakt vil være bindende i henhold til folkeretten, jf. aftalens artikel 221.
            
            
               Den planlagte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for forslaget til afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger primært af målet med og indholdet af den planlagte retsakt, for hvilken der skal indtages en holdning på Unionens vegne. 
            
            
               4.2.2.Bestemmelsens anvendelse på den foreliggende sag
            
            
               Hovedformålet med og indholdet af den planlagte retsakt vedrører den fælles handelspolitik.
            
            
               Det materielle retsgrundlag for forslaget til afgørelse er derfor artikel 207 i TEUF.
            
            
               4.3.Konklusion
            
            
               Retsgrundlaget for den foreslåede retsakt bør være artikel 207 sammenholdt med artikel 218, stk. 9, i TEUF.
            
            
               2017/0177 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Unionens vegne i Det Fælles Råd Cariforum-EU, der er nedsat i henhold til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, hvad angår udarbejdelsen af en liste over voldgiftsmænd 
            
            
               RÅDET FOR DEN EUROPÆISKE UNION HAR —
            
         
         
            
               under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side
                  1
                ("aftalen") blev undertegnet den 15. oktober 2008 og har fundet midlertidig anvendelse siden den 29. december 2008.
            
            
               (2)Det fælles Råd Cariforum-EU skal på sit fjerde møde den 17. november 2017 vedtage en afgørelse om udarbejdelse af en liste over voldgiftsmænd.
            
            
               (3)Det er hensigtsmæssigt at fastlægge den holdning, der skal indtages på Unionens vegne i Det Fælles Råd Cariforum-EU, da aftalen vil være bindende for Unionen.
            
            
               (4)Vedlagte forslag til en rådsafgørelse udgør det retlige instrument for udarbejdelsen af en liste over femten personer med specialiseret viden eller erfaringer inden for jura og international handel, som er villige til at fungere som voldgiftsmænd, jf. aftalens artikel 221, stk. 1. Det er nødvendigt for at gennemføre bestemmelserne om tvistbilæggelse i aftalen.
            
            
               (5)I Det Fælles Råd Cariforum-EU skal Unionen repræsenteres af Kommissionen i overensstemmelse med artikel 17, stk. 1, i TEU. Medlemsstaterne skal støtte Unionens holdning i overensstemmelse med artikel 4, stk. 3, i TEU —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne på det fjerde møde i Det Fælles Råd Cariforum-EU den 17. november 2017, baseres på det udkast til afgørelse truffet af Det Fælles Råd Cariforum-EU,  der er knyttet til denne afgørelse.
            
            
               Artikel 2
            
            
               Denne afgørelse er rettet til Kommissionen og medlemsstaterne.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 289 af 3.12.2008, s. 3.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 27.7.2017
            COM(2017) 399 final
            BILAG
            til
            Forslag til Rådets afgørelse
            om den holdning, der skal indtages på Unionens vegne i Det Fælles Råd Cariforum-EU, der er nedsat i henhold til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, hvad angår udarbejdelsen af en liste over voldgiftsmænd 
            
               
         
         
            
               TILLÆG
            
            
               UDKAST
            
            
               AFGØRELSE Nr. …/2017 TRUFFET AF DET FÆLLES RÅD CARIFORUM-EU,
            
            
               af ...
            
            
               nedsat ved den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, hvad angår udarbejdelsen af en liste over voldgiftsmænd
            
            
               DET FÆLLES RÅD CARIFORUM-EU HAR —
            
            
               under henvisning til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side ("aftalen"), særlig artikel 221, stk. 1,
            
            
               VEDTAGET DENNE AFGØRELSE:
            
            
               Artikel 1
            
            
               Den liste over femten voldgiftsmænd, der er omhandlet i artikel 221, stk. 1, og som er knyttet som bilag til denne afgørelse, vedtages af parterne.
            
            
               Artikel 2
            
            
               Udvalget for Handel og Udvikling Cariforum-EU kan ændre listen over voldgiftsmænd, der er knyttet som bilag til denne afgørelse.
            
            
               Artikel 3
            
            
               Denne afgørelse træder i kraft den ….
            
            
               Udfærdiget i …
            
            
                     
                        På vegne af Cariforumlandene
                     
                  
                  
                     
                        På vegne af Den Europæiske Union
                     
                  
               
               BILAG
            
            
               Liste over voldgiftsmænd (artikel 221, stk. 1)
            
            
               Voldgiftsmænd udvalgt af Cariforumlandene:
            
         
         
            
               Tracy BENN-ROBERTS - Antigua og Barbuda
            
            
               Nicole FOSTER – Barbados
            
            
               Bertha COOPER – ROSSEAU - Bahamas
            
            
               Michelle A. BROWN – Jamaica
            
            
               Fabiola MEDINA GARNES - Den Dominikanske Republik
            
            
               Voldgiftsmænd udvalgt af EU:
            
            
               Jacques BOURGEOIS – Belgien
            
            
               Claus – Dieter EHLERMANN – Tyskland
            
            
               Pieter Jan KUIJPER – Nederlandene
            
            
               Giorgio SACERDOTI – Italien
            
            
               Ramon TORRENT – Spanien
            
            
               Voldgiftsmænd udvalgt af parterne i fællesskab:
            
            
               Frederick ABBOTT - Amerikas Forenede Stater
            
            
               James BACCHUS - Amerikas Forenede Stater
            
            
               Armand DE MESTRAL – Canada
            
            
               Claudia OROZCO – Colombia
            
            
               Helge SELAND - Norge